stanford-oval/wikipedia huggingface dataset:
עמרם אוחיון
הערות שוליים

↑  דביר עמר, רב העיר אופקים מונה למ"מ רב העיר באר שבע, באתר ערוץ 7, 26 ביולי 2024
↑  יעקב לוי, רוביק דנילוביץ' הפתיע: הרב של אופקים יחליף זמנית את הרב דרעי ז"ל, באתר mynet‏ באר שבע, 25 ביולי 2024
↑  דני בלר, הפתעה בישיבת מועצת העיר: דנילוביץ חשף את זהות מחליפו של הרב יהודה דרעי זצ"ל, 27 ביוני 2024, באתר חדשות באר שבע והנגב
↑  משה ויסברג, טרגדיה: בן רבה של אופקים נפטר • הותיר שמונה יתומים, באתר בחדרי חרדים, 15 ביולי 2013
ערך זה הוא קצרמרבנושא אישים ובנושא יהדות. אתם מוזמנים לתרום לוויקיפדיה ו.
אלגברה ספרבילית

בתורת החוגים, אלגברה ספרבילית היא אלגברה מעל חוג קומוטטיבי, הפועלת על עצמה באופן מסוים (שיוגדר בגוף הערך). זוהי הכללה של מושג הספרביליות של  הרחבת שדות: הרחבת שדות מממד סופי K/F היא ספרבילית, אם ורק אם K אלגברה ספרבילית מעל F.
יהי C חוג קומוטטיבי, ותהי R אלגברה מעל C (כלומר, חוג המכיל את C במרכז שלו). מגדירים  \ R^{e}=R\otimes _{C}R^{\operatorname {op} }, המכפלה הטנזורית מעל C, כאשר  \,R^{\operatorname {op} } היא האלגברה המנוגדת. מודולים מעל  \,R^{e} אינם אלא בי-מודולים מעל R שבהם שתי הדרכים לצמצם למודול מעל C מתלכדות. בפרט, האלגברה  \ R^{e} פועלת על  R על ידי  \,(a\otimes b)x=axb, באופן ההופך את  R למודול מעל  \,R^{e}.
האלגברה R היא ספרבילית, אם R הוא מודול פרויקטיבי מעל  \,R^{e}. להלן כמה הגדרות שקולות לספרביליות של R מעל C:
הסדרה המדויקת  0\longrightarrow J\longrightarrow R^{e}{\stackrel {\mu }{\longrightarrow }}R\longrightarrow 0 מתפצלת, כאשר  \mu (a\otimes b^{\operatorname {op} })=ab.
יש איבר  \ e\in R^{e} המקיים  \ \mu (e)=1 ו- Je=0, כאשר  J=\operatorname {Ker} (\mu ). איבר זה נקרא אידמפוטנט ספרביליות של  R מכיוון שהוא בהכרח אידמפוטנט. כאשר  R הוא חוג קומוטטיבי, האידמפוטנט הזה יחיד.
הפונקטור  \ M\mapsto M^{R}, מהקטגוריה  \ R^{e}-\operatorname {mod}  אל  \ C-\operatorname {mod} , הוא מדויק מימין (כאן  \ M^{R}=\{x\in M|\forall a\in R:ax=xa\}).
לכל בי-מודול M מעל R, כל נגזרת פורמלית של R (מעל C) עם ערכים ב-M (היינו, פונקציה אדיטיבית  \ d:R\rightarrow M, הומוגנית מעל C, המקיימת  \ d(ab)=ad(b)+d(a)b) היא פנימית: קיים  \ x\in M כך ש- \ d(a)=ax-xa.
הממד הקוהומולוגי (ביחס לקהומולוגיית Hochschild) של R מעל C הוא אפס, כלומר,  H^{1}(R,M)=0 לכל R-בימודול M.
לדוגמה, אלגברת המטריצות  \ \operatorname {M} _{n}(C) ספרבילית מעל C (ובפרט C ספרבילית מעל עצמה). החוג  \ C[x]/\langle x^{2}-\theta \rangle , כאשר  \ \theta \in C, הוא ספרבילי מעל C אם ורק אם  \ 2,\theta  הפיכים ב-C.
אם אלגברה R היא ספרבילית מעל החוג C ופרויקטיבית כמודול מעליו, אז R נוצרת סופית כמודול. את הקשר בין אידיאלים של אלגברה ספרבילית לאידיאלים מעל המרכז שלה מספקת העובדה השימושית הבאה: לכל אידיאל I של המרכז  \ Z(R), מתקיים  \ I=Z(R)\cap IR.
ספרביליות והמכפלה הטנזורית

ספרביליות נשמרת תחת פעולות טבעיות רבות. אם  \ R_{1},R_{2} ספרביליות מעל C, אז גם המכפלה הישרה  \ R_{1}\times R_{2} ספרבילית. אם  \ R_{1},R_{2} ספרביליות מעל  \ C_{1},C_{2} בהתאמה, כאשר  \ C_{1},C_{2} הן אלגברות קומוטטיביות מעל C, אז  \ R_{1}\otimes _{C}R_{2} ספרבילית מעל  \ C_{1}\otimes C_{2}, ובמקרה זה  \ Z(R_{1}\otimes R_{2})=Z(R_{1})\otimes Z(R_{2}). בפרט, המכפלה הטנזורית של אלגברות ספרביליות היא ספרבילית. ספרביליות נשמרת תחת הרחבת סקלרים: אם R ספרבילית מעל C, אז לכל C-אלגברה  \ C', המכפלה הטנזורית  \ C'\otimes _{C}R היא ספרבילית מעל  \ C'. כל מנה של אלגברה ספרבילית (שהיא אלגברה מעל C) היא ספרבילית.
קל יותר להיות ספרבילי ככל שחוג הבסיס גדול יותר: אם R אלגברה מעל  \ C' המכילה תת-חוג C, והיא ספרבילית מעל C, אז היא ספרבילית גם מעל  \ C'. מאידך, אם במקרה זה  \ C' עצמה ספרבילית מעל C, אז גם ההפך נכון: אם R ספרבילית מעל  \ C', אז היא ספרבילית גם מעל C (הספרביליות של 'C מעל C מבטיחה גם שאם R פרויקטיבית מעל 'C אז היא פרויקטיבית גם מעל C). עם זאת, לא כל תת-אלגברה של אלגברה ספרבילית היא ספרבילית (לדוגמה, אלגברת המטריצות מעל שדה F מכילה הרחבות לא-ספרביליות של F).
במקרים מסוימים אפשר 'לקלף' ספרביליות: אם המכפלה הטנזורית  \ R\otimes _{C}R' ספרבילית מעל C ואחד הגורמים הוא פרויקטיבי בנאמנות (כלומר, פרויקטיבי, ולכל אידיאל I של C, הכפל ב-I מחזיר תת-מודול אמיתי), אז הגורם השני ספרבילי. אם  \ R\otimes C' ספרבילי מכל  \ C' כאשר  \ C' פרויקטיבית בנאמנות מעל C, אז R ספרבילי מעל C. אם R ספרבילי מעל C ופרויקטיבי בנאמנות מעל C-אלגברה קומוטטיבית  \ C', אז  \ C' ספרבילית מעל C.
ספרביליות מעל שדה

אלגברה A היא ספרבילית מעל שדה F אם ורק אם A פשוטה למחצה וסוף-ממדית, כלומר, סכום ישר של מספר סופי של אלגברות פשוטות מממד סופי, והמרכז של כל מרכיב פשוט הוא הרחבה ספרבילית מממד סופי של F. אם A ספרבילית מעל F, אז  \ K\otimes _{F}A ספרבילית מעל K לכל הרחבת שדות K/F. תכונות אלה נכונות לא רק במקרה האסוציאטיבי, אלא גם עבור אלגברות אלטרנטיביות.
בפרט, אלגברה קומוטטיבית (ואסוציאטיבית) היא ספרבילית מעל שדה אם ורק אם היא סכום ישר של הרחבות ספרביליות של שדות. כך מתלכדות באלגברה ספרבילית שתי תכונות: אחת אריתמטית - הספרביליות של איברים, ואחת מבנית - התנאי שהאלגברה תישאר פשוטה למחצה לאחר הרחבת סקלרים. הקשר בין שני התנאים נובע מכך שאם K/F הרחבה לא ספרבילית, אז ב- \ K\otimes _{F}K יש איברים נילפוטנטיים.
כל אלגברה ספרבילית היא חופשית למחצה במובן של Cuntz ו-Quillen.
שמואל ארליך

| --- | --- |

 לידה:  11 ביולי 1937 (בן 87) פרנקפורט, גרמניה הנאצית 
 ענף מדעי:  פסיכואנליזה 
 מקום לימודים:  הסיטי קולג' של ניו יורק  אוניברסיטת ניו יורק 
 מוסדות:  האוניברסיטה העברית בירושלים 
 פרסים והוקרה:  פרס סיגורני (2005) 
 
שמואל ארליך (נולד ב-11 ביולי 1937) הוא פסיכואנליטיקאי ישראלי, יועץ ארגוני ופסיכולוג קליני מומחה. מאז 1990 הוא פרופסור בקתדרה על שם זיגמונד פרויד באוניברסיטה העברית בירושלים. משנת 2005 הוא אמריטוס. ארליך הוא אחד האבות הרוחניים של ועידות נצרת.
חינוך וקריירה

ארליך נולד בפרנקפורט ובסוף 1938 עזבו הוריו של את גרמניה הנאצית בגלל ההתפתחויות הפוליטיות והאיום ההולך וגובר על המשפחה היהודית-גרמנית, ויצאו לארץ ישראל עם בנם. הם הגיעו בתחילת 1939. ארליך גדל בתל אביב. בין השנים 1954 ו-1971 התגורר בארצות הברית, שם סיים את הכשרתו הפסיכולוגית. לאחר שובו לישראל גר בירושלים. הוא דובר גרמנית, אנגלית ועברית.
ארליך למד פסיכולוגיה בסיטי קולג' של ניו יורק (CCNY) שם סיים את לימודיו בשנת 1959 עם תואר ראשון. בשנת 1965 קיבל דוקטורט בפסיכולוגיה קלינית באוניברסיטת ניו יורק. בין השנים 1965 ו-1967 הוענקה לו מלגה לאחר התואר מהמכון הלאומי לבריאות הנפש (NIMH), מה שאיפשר לו לעשות מחקר בפסיכולוגיה קלינית במרכז אוסטן ריגס שבסטוקברידג', מסצ'וסטס. אז כבר היה מוסמך כפסיכולוג קליני, וקיבל תעודה נוספת בשנת 1971 בה המועצה האמריקאית לפסיכולוגיה מקצועית (ABPP) בחרה בו כטוב ביותר במקצועו. באותה שנה הוסמך על ידי האיגוד הפסיכולוגי הישראלי כמפקח על פסיכותרפיה ופסיכודיאגנוסטיקה. בשנת 1972 התמנה למרצה לפסיכולוגיה קלינית באוניברסיטה העברית בירושלים. בשנת 1983 סיים את הכשרתו כפסיכואנליטיקאי במכון הישראלי לפסיכואנליזה. והיה חבר בחברה הפסיכואנליטית הישראלית.
בשנת 1985 התקבל לחברות מלאה. מאז 1987 הוא מכשיר פסיכולוגים לעשות אנליזה (אנ'). בשנת 1985 היה חבר מייסד של "OFEK", האיגוד הישראלי לחקר קבוצות ותהליכים ארגוניים. אריק מילר הוביל את שני הכנסים הראשונים של "OFEK", וארליך היה מנהל הארבעה הבאים. בשנים 1993–1997 היה ארליך יו"ר ועדת החינוך של המכון הפסיכואנליטי ושל החברה המקצועית בישראל. בשנים 1999–2002 היה נשיא החברה הפסיכואנליטית הישראלית (IPS) (אנ').
בשנת 2000 התמנה ארליך לראשות קבוצת עבודה בפדרציה הפסיכואנליטית האירופית (EPF), תפקיד שמילא עד 2006. קבוצת עבודה זו מתמקדת בקשר בין הידע הפסיכואנליטי של החוויה הפנימית לבין הקשר שלה למציאות החיצונית. בשנת 2003 מינה אותו האיגוד הפסיכואנליטי הבינלאומי (IPA) כנציג האזורי של אירופה בחבר הנבחרים (Board of Representatives), תפקיד אותו מילא עד 2015. משנת 2005 עד 2011 היה יו"ר ועדת החינוך ב-IPA.
בשנת 2010 כתב את "המכתב מירושלים" לכתב העת הבינלאומי לפסיכואנליזה כחלק מיוזמה של כתב העת, מכתב איתו יוכלו חברות פסיכואנליטיות שונות להציג את עצמן בפני הקהל המקצועי הבינלאומי. כמייסד-שותף של ועידות נצרת היה ארליך חלק מהצוות מאז 1994, וכך גם בכנסים הבאים בחסות "שותפים לעימות עם זוועות קולקטיביות" (Partners in Confronting Collective Atrocities - PCCA). בשנת 2012 היה ארליך מנהל הוועידה האירופית הראשונה של ה-PCCA שהתקיימה בטירת קליצ'קוב (אנ') בפולין תחת הכותרת "אירופאים, רודפים ונרדפים - אז ועכשיו". הוועידה האירופית השנייה התקיימה בשנת 2014 והשלישית בשנת 2016.
בנוסף לקריירה האקדמית שלו היה ארליך פסיכולוג בכיר בבית החולים הפסיכיאטרי איתנים ליד ירושלים. שם הקים מחלקה לצעירים, אותה הוביל במשך 15 שנה.
עבודה ומחקר

המוקד להתעניינותו המדעית של ארליך הוא התיאוריה הפסיכואנליטית ויישומיה, כולל פסיכותרפיה וחקר זהות. הוא עוסק בהשפעה של טראומה חיצונית - במיוחד בהקשר פיגועי טרור - וכן במחקר תהליכים ארגוניים.
עבודה ומחקר > ייעוץ ארגוני

בייעוץ ארגוני מבקש ארליך לתרום להבנה עמוקה יותר של הארגונים את עצמם, מבניהם ויחסי הכוח בתוכם, ומאפשר להם להיות מודעים לתפקיד של שחיתות ותהליכים רגרסיביים אפשריים. לדברי ארליך, מודעות יכולה להוביל לשינויים בתופעות אלה. הוא מאמין כי כך הדבר בנוגע לכל ארגון, כולל מוסדות הכשרה פסיכואנליטית, כמו גם מוסדות גרמנים, אשר מזמינים אותו מדי פעם כמפקח או מרצה.
עבודה ומחקר > קבוצות בסכסוך

ארליך מקדיש תשומת לב מיוחדת לסכסוכים בין חברי קבוצות לאומיות. לשם חקר קונפליקטים אלו הוא משתמש בשיטה של "ועידות קשרי קבוצות" המבוססת על מודל ועידות לסטר אשר פותחו במכון טאוויסטוק בלונדון. מטרתם של כנסים כאלה היא לעזור למשתתפים לפתח את היכולת לקחת על עצמם אחריות על תפקידים חברתיים שונים. למטרה זו מארגן ארליך כנסים לקבוצות שונות הנמצאות בסכסוך, או מעורב בארגונם של כנסים אלה.
לדברי ארליך, "ועידות היחסים הקבוצתיות" נועדו לסגור את הפער בין השקפת עולם פרטית - חוויות, פנטזיות וכדומה - לבין העולם החיצוני. כדי להשיג מטרה זו משולבות גישה פסיכואנליטית ותורת מערכות חברתיות. באמצעות כנסים אלו נוצר מקום להתנסות מודעת בתפקיד קודם ופיתוח אפשרי של תפקיד חדש. המטרה היא להבין את העוינות כדבר שמקורו לא רק דרך חוויית המציאות החיצונית, אלא כבנויה גם על ידי המציאות הפנימית. ארליך מבקש לעודד מחשבה רציונלית במצבים טעונים רגשית כדי להשיג הבנה עמוקה יותר של האופן שבו אירועים חברתיים ופוליטיים משפיעים על נפשו של המעורב.
עבודה ומחקר > פסיכואנליזה

בעבודתו הפסיכואנליטית חקר ארליך בתחילה את החוויה הרגשית של צעירים ובהמשך חקר בפירוט כיצד מעובדות חוויות.
עבודה ומחקר > פסיכואנליזה > נוער

ארליך הקים את המחלקה לצעירים בבית החולים הפסיכיאטרי איתנים, ועבד שם חמש עשרה שנים. שם חקר את איכות החוויות של צעירים ומתבגרים. "תפקיד ההכחשה בגיל ההתבגרות" עניין אותו. הוא הציע "לשקול את משבר ההתפתחות של גיל ההתבגרות באמצעות שימוש בהכחשה".
בעבודתו הפסיכואנליטית מתעניין ארליך במקרים פרטניים ובאופן בו הם משובצים בסביבתם ובמציאות הפוליטית שלהם. הדבר הודגם במחקר מקרה המתאר את תגובות הצעירים להתנקשות בחייו של ראש ממשלת ישראל לשעבר יצחק רבין.
עבודה ומחקר > פסיכואנליזה > עיבוד חוויות

העניין המדעי של ארליך הופנה בשלב מוקדם לשאלה כיצד אנשים מעבדים את חוויותיהם הנפשיות והרגשיות. אלה נוצרות על ידי תפיסת המציאויות החיצוניות והפנימיות, כמו גם על ידי המודע והלא מודע, ולאחר מכן הן עוברות ארגון פנימי. ארליך רואה את נתוני המציאות שאנשים סופגים בחושיהם בקוטב אחד, ואת החוויה המובנית של עולמם הפנימי בקוטב השני. בין הקטבים הוא מתאר תהליך איחוד. תהליך זה הוא מולד וגם "בנוי חברתית". במהלך תהליך זה, אומר ארליך, התחושות "נקלטות, מתעכלות, מובילות ומובנות ללא הרף." תהליך זה, המתואר על ידי ארליך כ"מצבי חוויה", מבטל במידה רבה מודעות ושליטה מרצון. התהליך משפיע בעיקר על הדרך בה אנשים רואים את עצמם וגם על האופן בו הם מארגנים את מערכות היחסים שלהם עם חבריהם וסביבתם. הוא מתאר שתי דרכי התייחסות שונות מאוד זו מזו, הדומות למה שויניקוט מכנה מצבים של "הווה ועשה". אם אנשים נקלעים ל"מצב עשה", עמיתם נתפס כנפרד ועצמאי, והקשר מבוסס על "סיבה ותוצאה, הנשלטת על ידי גורם ותוצאה, ישירה וכרונולוגית". בניגוד ל"מצב עשה", ארליך מתאר את מצב ה"הווה" בו הגבולות בין העצמי והזולת מיטשטשים והשניים מתמזגים זה בזה. בניסיונו של האדם שנמצא במצב זה, גבולות כבר לא קיימים. לדברי ארליך, הדבר יכול להוביל לעימותים רבים ביחסים בין אישיים, וכן לקשיים ניכרים בעיבוד אובדנים.
פרסומים

The Couch in the Marketplace: Psychoanalysis and Social Reality, London: Karnac, 2013, ISBN 978-1-78220-030-7 The Couch in the Marketplace: Psychoanalysis and Social Reality, London: Karnac, 2013, ISBN 978-1-78220-030-7
A beam of darkness – understanding the terrorist mind, London: Karnac, 2010, pp. 3–15
with Mira Erlich-Ginor, Hermann Beland (2009), Fed with Tears – Poisoned with Milk. The "Nazareth" Group-Relations-Conferences. Germans and Israelis – The Past in the Present. With a Foreword by Desmond M. Tutu, Gießen: Psychozial, ISBN 978-3-89806-751-5 with Mira Erlich-Ginor, Hermann Beland (2009), Fed with Tears – Poisoned with Milk. The "Nazareth" Group-Relations-Conferences. Germans and Israelis – The Past in the Present. With a Foreword by Desmond M. Tutu, Gießen: Psychozial, ISBN 978-3-89806-751-5
Persönliche Überlegungen zum Selbstbild und Identitätsgefühl der Deutschen (בגרמנית), vol. 61, Psyche, 2007, pp. 386–393
Die schwierige Situation der in Deutschland lebenden Juden. Ein offener Brief (בגרמנית), vol. 53, Psyche, 1999, pp. 1188–1190
with Blatt, Sidney J. (1990), Narzißmus und Objektliebe. Zur Metapsychologie des Erlebens (בגרמנית), vol. 44, Psyche, pp. 995–1018
Verleugnung in der Adoleszenz. Einige widersprüchliche Aspekte (בגרמנית), vol. 44, Psyche, 1990, pp. 218–239
פרסים

1965: "פרס יום המייסדים" מאוניברסיטת ניו יורק
1966: "פרס ניו יורק" לאות "הוקרה על עבודת דוקטורט מצטיינת בפסיכולוגיה של שנת 1966" מטעם "האגודה לפסיכולוגים קליניים" בניו יורק.
2005: "פרס סיגורני" על תרומות מצטיינות לפסיכואנליזה.
2016: פרס מפעל חיים מטעם "האיגוד הישראלי לפסיכותרפיה".
הערות שוליים

↑  מס' רישיון 27-894
↑  הדף על ארליך באתר האוניברסיטה העברית
↑  H. Shmuel Erlich, Mira Erlich-Ginor, Hermann Beland (2009), Fed with Tears – Poisoned with Milk. The "Nazareth" Group-Relations-Conferences. Germans and Israelis – The Past in the Present. With a Foreword by Desmond M. Tutu, Foreword by Desmond M. Tutu, Gießen: Psychozial, ISBN 978-3-89806-751-5
↑  H. Shmuel Erlich (1965), Cognitive Controls, Drive Related Contents, and Delayed Auditory Feedback Performance. Dissertation
↑  "Israel Psychoanalytic Society (IPS)". בדיקה אחרונה ב-7 בספטמבר 2016
↑  "OFEK – Organization-Person-Group – The Israeli Association for the Study of Group and Organizational Processes". בדיקה אחרונה ב-7 בספטמבר 2016.
↑  "OFEK – Organization-Person-Group – The Israeli Association for the Study of Group and Organizational Processes". בדיקה אחרונה ב-7 בספטמבר 2016.
↑  "Erlich, H. Shmuel: Advanced Clinical Training & Experience – Psychoanalytic Training & Positions". Retrieved 2016-09-05.
↑  H. Shmuel Erlich (2010), "Letter from Jerusalem", International Journal of Psycho-Analysis 91: 1329–1335, בדיקה אחרונה ב-8 באוקטובר 2016.
↑  "Shmuel Erlich, A Letter from Jerusalem". Israel Psychoanalytic Society. בדיקה אחרונה ב-7 בספטמבר 2016.
↑  "Partners in Confronting Collective Atrocities (PCCA)". בדיקה אחרונה ב-5 בספטמבר 2016.
↑  PCCA. "VIII. European Perpetrators and Victims Then and Now". בדיקה אחרונה ב-8 באוקטובר 2016.
↑  H. Shmuel Erlich (2012). "Director's Report". בדיקה אחרונה ב-20 בספטמבר 2016.
↑  H. Shmuel Erlich (2014). "Director's Report". בדיקה אחרונה ב-20 בספטמבר 2016.
↑  PCCA (2016). "X. A House Divided Against Itself? Identities and Cultures in Violent Conflict". בדיקה אחרונה ב-8 באוקטובר 2016.
↑  "The Couch in the Marketplace: Synopsis, Reviews and Endorsements. Notes about the author". בדיקה אחרונה ב-7 בספטמבר 2016.
↑  "The Couch in the Marketplace: Synopsis, Reviews and Endorsements". בדיקה אחרונה ב-7 בספטמבר 2016.
↑  "Group Relations". בדיקה אחרונה ב-5 בספטמבר 2016.
↑  "The Couch in the Marketplace: Synopsis, Reviews and Endorsements". בדיקה אחרונה ב-7 בספטמבר 2016.
↑  H. Shmuel Erlich (1990), "Verleugnung in der Adoleszenz", Adoleszenz und Identität תבנית:בגרמנית (Stuttgart: Klett-Cotta): 129, ISBN 978-3-608-91783-3
↑  H. Shmuel Erlich, "Adolescents' Reactions to Rabin's Assassination - A Case of Patricide?", Psychoanalytiche Blätter (Göttingen: Vandenhoeck & Ruprecht) 9: 8–29
↑  H. Shmuel Erlich (2003). "Experience – What is it?". עמ' 1125–1147. אורכב מהמקור ב-2017-02-15. בדיקה אחרונה ב-13 בספטמבר 2016.
↑  https://www.researchgate.net/profile/Shmuel_Erlich/publication/13635416_On_Loneliness_Narcissism_and_Intimacy/links/004635354f9a1eb248000000.pdf H. Shmuel Erlich (1998). "On Loneliness, Narcissism, and Intimacy". עמ' 135–162.] בדיקה אחרונה ב-13 בספטמבר 2016.
↑  "The Sigourney Award". בדיקה אחרונה ב-8 בספטמבר 2016.
| --- | --- |
בקרת זהויות :  NLI: 987007477361405171  GND: 138824096  ISNI: 0000 0000 7149 9567  LCCN: n2009184222  VIAF: 95446108   WorldCat (עם VIAF): 95446108 
מרכז אוסטן ריגס
בית החולים הפסיכיאטרי איתנים
הסנאט של ניו ג'רזי

| --- | --- |
 מדינה:  ארצות הברית 
 הרכב
 מספר מושבים:  40 
  
 משכן
  
 הסנאט של ניו ג'רזי 
 אתר אינטרנט
 www.njleg.state.nj.us
 
הסנאט של ניו ג'רזי (באנגלית: New Jersey Senate) הוא הבית העליון של בית המחוקקים של ניו ג'רזי שבארצות הברית. לפי חוקת ניו ג'רזי מ-1844, הסנאט החליף את המועצה המחוקקת. 40 נציגי הסנאט נבחרים בכ-40 מחוזות חד-נציגיים, שבהם אוכלוסייה ממוצעת של 232,225 תושבים (נכון ל-2020). בכל מחוז יש סנטור אחד ושני חברים באספה הכללית של ניו ג'רזי שהיא הבית התחתון של בית המחוקקים. על מנת להיבחר, על הסנטורים להיות בני 30 לפחות ותושבי ניו ג'רזי לפחות ארבע שנים.
מ-1844 עד 1965 (בהתאם להחלטת בית המשפט העליון של ארצות הברית "ריינולדס נגד סימס" (אנ')), כל מחוז היה מחוז בחירות שבחר סנטור אחד. על פי חוקת 1844, תקופת הכהונה הייתה שלוש שנים, שהוארכה לארבע שנים בחוקת 1947. מאז 1968 הסנאט מורכב מ-40 סנאטורים, הנבחרים במחזור 2-4-4 שנים. סנאטורים מכהנים קדנציה של שנתיים בתחילת כל עשור, כאשר שאר העשור מחולק לשתי קדנציות בנות ארבע שנים. מחזור ה-2-4-4 הוקם כדי שהבחירות לסנאט יוכלו לשקף את השינויים שבוצעו בגבולות המחוז על בסיס מפקד האוכלוסין של ארצות הברית בן העשור.
נכון לנובמבר 2024, למפלגה הדמוקרטית יש רוב של כ-25 נציגים בסנאט, אל מול 15 נציגי המפלגה הרפובליקנית.
ועדות וראשי ועדות

נכון לכהונת 2024–2026 ועדות הסנאט ויושבי הראש שלהן (שכולם מהמפלגה הדמוקרטית):
תקציב והקצאות - פול סרלו
מסחר - ניל פו
ענייני קהילה וערים - טרוי סינגלטון
צמיחה כלכלית - נילסה קרוז-פרז
חינוך - וין גופל
סביבה ואנרגיה - בוב סמית'
בריאות, שירותי אנוש ואזרחים ותיקים - ג'ו ויטלה
השכלה גבוהה - ג'וזף קריאן
מערכת המשפט - בריאן פ. סטאק
עבודה - ג'וזף לגאנה
חוק ובטיחות הציבור - לינדה ר. גרינשטיין
פיקוח חקיקתי - אנדרו צוויקר
ענייני צבא וחיילים משוחררים - גורדון מ. ג'ונסון
כללים וסדר - לא מאויש
ממשלת המדינה, הימורים, תיירות ושימור היסטורי - ג'יימס ביץ'
תחבורה - פטריק ג'יי דייגן
הערות שוליים

↑  "Senate Committees". New Jersey Legislature. New Jersey Office of Legislative Services. נבדק ב-14 בינואר 2024. {{cite web}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007347289705171  LCCN: n79027074  VIAF: 124319635   WorldCat (עם VIAF): 124319635
ישיבת פאר רוקאוויי

| --- | --- |
אין תמונה חופשית
 בית ספר
 תקופת הפעילות:  1969–הווה (כ־56 שנים)
 מייסדים:  הרב יחיאל יצחק פאר והרב נחמן בולמן
 תלמידים
 :  160
 מיקום
 מיקום:  פאר רוקאוויי שבקווינס, ניו יורק
 מדינה:  ארצות הברית ארצות הברית
 קואורדינטות:  40°36′01″N 73°44′38″W﻿ / ﻿40.6003°N 73.7438°W﻿ / 40.6003; -73.7438
 www.yofr.org
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיישיבת פאר רוקאוויי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיישיבת פאר רוקאוויי
 
ישיבת פאר רוקאוויי (באנגלית: Yeshiva of Far Rockaway; ידועה גם כ"יְשִׁיבָה דֶרֶךְ אֵיתָן", Derech Ayson Rabbinical Seminary) היא ישיבה תיכונית חרדית-אמריקאית בפאר רוקאוויי (אנ') שבקווינס, ניו יורק. בישיבה לומדים כ-160 תלמידים.
הישיבה נוסדה ב-1969 בידי הרב יחיאל יצחק פאר והרב נחמן בולמן. יחסית לישיבות תיכוניות אחרות בארצות הברית יש בה דגש על לימודי קודש[דרוש מקור]. שיחות המוסר של ראשי הישיבה הן בסגנון ישיבות נובהרדוק.
צוות ובוגרים

הרב פאר הוא חתנו של הרב יהודה לייב נקריץ, חתנו של הרב אברהם יפה'ן שעל שם ספרו "דרך איתן" נקראת הישיבה. לצידו היה חבר בנשיאות הנהלת הישיבה הרב אהרן מרדכי ברפמן (אחיו הגדול של בנג'מין ברפמן). מלמדים בה גם הרב משה בצלאל בראון שמשמש גם רב קהילת 'אגודת ישראל' בווסט לורנץ, הרב אברהם קליינקופמן והרב יוסף ברונר. בצוות הישיבה התיכונית: הרב יהושע קאליש.
בין בוגרי הישיבה: הרבנים עזריאל בראון ויעקב מאייר, מייסדי וראשי הישיבה הגדולה בקרטרט (YGOC) (אנ'); הרב עזרא שוורץ ראש ישיבה בישיבה יוניברסיטי וישיבת רבנו יצחק אלחנן.; היועץ אבי ברקוביץ' והמוזיקאי החסידי ארי גולדוואג.
הערות שוליים

↑  הרב מרדכי קמנצקי (21 פבר' 2018). "Streets of Life". Ami Magazine (356): 140–141. {{cite journal}}:  (עזרה)
↑  Administration, Yeshiva University
| --- | --- |
בקרת זהויות :  NLI: 987007413267105171  VIAF: 6310156497232917740009   WorldCat (עם VIAF): 6310156497232917740009
הסנאט של מישיגן

| --- | --- |
 מדינה:  ארצות הברית 
 הרכב
 מספר מושבים:  38 
  
 משכן
  
 Michigan State Capitol 
 אתר אינטרנט
 אתר רשמי
 
הסנאט של מישיגן (באנגלית: Michigan Senate) הוא הבית העליון של בית המחוקקים של מישיגן שבארצות הברית. סמכויות, תפקידים וחובות הסנאט מוגדרים בסעיף IV של חוקת מישיגן, שאומצה ב-1963. המטרה העיקרית של בית המחוקקים היא לחוקק חוקים חדשים ולתקן או לבטל חוקים קיימים.
הסנאט של מישיגן מורכב מ-38 חברים, כל אחד מהם נבחר ממחוז חד-נציגיים עם אוכלוסייה של בין כ-212,400 ל-263,500 תושבים. חלוקת מחוזות הבחירה מבוססים מפקד האוכלוסין הפדרלי של ארצות הברית. נכון לאוקטובר 2024 למפלגה הדמוקרטית יש רוב קל של כ-20 נציגים, אל מול 18 נציגים רפובליקניים. משרדי הסנאט ממוקמים בבניין הקפיטול בבירה לאנסינג.
סנאטורים נבחרים על בסיס מפלגתי לכהונה של כארבע שנים, במקביל לבחירתו של מושל מישיגן. הקדנציות לסנאטורים מתחילות ב-1 בינואר בצהריים, לאחר הבחירות הכלליות בנובמבר ומסתיימות ב-1 בינואר בהשבעת המחליפים.
הבחירות לסנאט מתקיימות תמיד שנתיים לאחר הבחירות לנשיאות ארצות הברית, כך שהבחירות הבאות מתוכננות ל-3 בנובמבר 2026.
ב-3 בנובמבר 1992, כמעט 59 אחוז ממצביעי מישיגן תמכו בכינון מגבלות כהונה על פקידים פדרליים ומדינתיים. ב-1995 קבע בית המשפט העליון של ארצות הברית שמדינות אינן יכולות לחוקק מגבלות כהונה על חברי הקונגרס של ארצות הברית, אך קבע שמגבלות הכהונה ברמת המדינה נשארות. לפי התיקון, אדם יכול להיבחר לסנאט של המדינה פעמיים. ב-8 בנובמבר 2022, כמעט שני שלישים מהמצביעים אישרו הגבלת כהונה ל-12 שנים בבית המחוקקים.
כל סנטור חייב להיות אזרח ארצות הברית, בן 21 לפחות, וגר במחוז הבחירה. על פי חוק המדינה, יציאה מהמחוז תיחשב כחופשה של התפקיד. אף אדם שהורשע בחתרנות או שהורשע ב-20 השנים הקודמות בעבירה חמורה הכרוכה בהפרת אמון הציבור לא זכאי לכהן באף אחד מבתי המחוקקים.